પેથાપુર રથયાત્રા મહોત્સવ સમિતિ દ્વારા પણ અષાઢી બીજે રથયાત્રાનું આયોજન કરાયું છે. નાની બજાર પેથાપુર હાઈસ્કૂલ પાસે આવેલા રામજી મંદિરેથી આ રથયાત્રા પ્રસ્થાન કરશે. બેન્ડવાજા, સુશોભિત, વાહનો, ભક્ત મંડળીઓ, ઊંટલારીઓ, ટ્રેક્ટરો સાથે નીકળનારી રથયાત્રા સાથે બાળકોની વેશભૂષા હરિફાઈનું આયોજન પણ કરાયું છે. આ હરિફાઈમાં ભાગ લેવા માગતા બાળકોએ નટુભાઈ કે. દરજી (એસ.ટી.) પાસે નામ નોંધાવવાના રહેશે. આ રથયાત્રા માટે દિનુભાઈ દરજી, આશિષ ભટ્ટ, ચૌહાણ દિનેશભાઈ કેશવલાલ, વાઘેલા અમરસિંહ, પટણી શૈલેષભાઈ, ધીરુભાઈ ચૌહાણ સહિત સમિતાના સભ્યો અને ગ્રામજનો જહેમત ઉઠાવી રહ્યા છે.